قاره لاوچیلیک امریکا قوشمه ایالت لریده اوچ مسلمان نی اولدیرگن هیکس نامیده گی امریکا لیک قاتل نینگ اعدام ایتیلیشی نی طلب ایتدی.دورهام کانتری منطقه سی قاره لاوچیلیگی, کریک ستیفن هیکس اسمی گه ایگه خودی منه شو کیشی نینگ اعدام ایتیلیشی نی طلب ایتگن. قاره لاوچی, جیم دورنیفرید نینگ محکمه ده اوشبو جرم نینگ جزئیاتی باره سیده معلومات بیررایکن, خودی منه شو ییرنینگ اوزیده هیکس نینگ اوزی هم موجود ایدی. قاره لاوچی نینگ, هیکس نینگ اعدام جزاسی بیلن محکمه ایتیلیشی اوچون ییترلیک مقیاسده دلیل لرنینگ موجود ایکن لیگی نی بیلدیریشی آرتیدن, قاضی شمالی کارولاینا نینگ شاپل هیل قصبه سیده بیر عایله دن اوچ مسلمان یاش نی اولدیرگن قاتل نینگ اعدام جزاسی طلبی بیلن محکمه ایتیلیشی گه قرار بیردی. شمالی کارولاینا ده گی شاپل هیل قصبه سیده فبروری آیی نینگ ۱۰ نچی کونیده ۲۳ یاشیده گی اوقوچی ضیا برکات, ۲۱ یاشیده گی همسری یسر محمد و ۱۹ یاشیده گی قیین سنگلی سی رزان محمد نی آتیب اولدیرگن هیکس اوچون, بیرینچی درجه لیک جرم و مسکونی منطقه ده قورالدن فایده له نیش عیبلاو لری بیلن دعوا آچیلگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
